Miami teško do pobjede nad Milwaukeejem (15/11/04) - 2004-11-15
Miamiju su trebala dva produžetka da pobijedi Milwaukee sa 112 prema 110 - Toni Kukoč nije igrao
Miamiju su trebala dva produžetka da teškom mukom pobijedi Milwaukee sa 112 prema 110. Shaquille O'Neal je proveo na parketu 42 minute prije nego što je bio isključen iz igre, ali je do tada 19 pogodaka uz 18 skokova. Najučinkovitiji strijelac bio je Milwaukeejev Keith Van Horn s 26 ubačaja. Toni Kukoč nije igrao. Dallas Mavericks je konačno dopustio jednoj ekipi da mu ubaci više od stotinu koševa, ali Washington Wizardsima ni to nije pomoglo. Čak petorica Wizardsa su ubacila preko 20 pogodaka, u konačnom rezultatu 122 prema 113 za Dallas. Najbolji igrač utakmice: Dirk Nowitzki sa 32 koša i 13 skokova. U Philadelphiji se pokazalo da Allan Iverson nimalo nije promijenio agresivni stil igre, premda sada igra na mjestu istaknutog braniča: s 29 pogodaka i 12 asistencija vodio je svoju ekipu u pobjedu protiv Orlando Magica sa 96 prema 87. Dodajmo da je igrao čitavu utakmicu s ozljedom Ahilove tetive, što se nije dalo vidjeti iz njegove igre. U Seattleu je odigrana još jedna utakmica s izobiljem koševa: Supersonics su pobijedili gostujuće Memphis Grizzlies sa 118 prema 113. Igrač utakmice Ray Allen s 34 pogotka. Seattle je, inače, zaostajao tri četvrtine – u jednom trenutku i za skoro 20 pogodaka – da bi u četvrtoj sve to nadoknadio i, na koncu, pobijedio.